Formenn flokkanna skrifa að venju greinar í Moggann um áramót . Oddvitar stjórnarflokkanna skrifa lofgerðir um eigin stöðu og sinna flokka . „ Ríkisstjórnin gaf út veigamikla yfirlýsingu um aðgerðir og umbætur til að bæta lífskjör í landinu og studdi þannig við samningana , “ skrifaði Katrín Jakobsdóttir forsætisráðherra . Sú sama og sagði skömmu áður en hún varð ráðherra að fólk ætti ekki að bíða eftir réttlætinu . Fólkið bíður enn og mun eflaust þurfa að bíða enn . Hið minnsta á meðan Katrín er þar sem hún er . „ Þau réttindi sem við teljum sjálfsögð hafa sjaldnast fengist nema vegna mikillar baráttu , “ bætir hún við með réttu og örvar fólk til átaka . Öðruvísi fær fólk sennilega ekki réttlæti fræga . „ Fyrir mér eiga stjórnmál að gefa fólki von , “ skrifar Sigurður Ingi Jóhannsson . Það var og . Trúir maðurinn þessu ? Sigurður Ingi Jóhannsson . Almenningur lifir ekki á voninni einni . Kannski Framsóknarfólk . Til upprifjunar þá eru öryrkjar óralangt frá því að hafa peninga sem duga tik framfærslu . Mundu það Sigurður Ingi . „ Stuðningskerfi aldraðra með lágan lífeyri þarf að þétta , “ skrifar Bjarni Benediktsson og slær aðeins á innistæðulausa gleði þeirra Katrínar og Sigurðar Inga . Eðlilega undanskilur Bjarni öryrkja . Hann gerir það alltaf . Þeir eru ekki hans fólk . Þetta var það helsta úr áramótaboðskap oddvita ríkisstjórnarinnar . Engar breytingar fyrir það fólk sem býr við skort .